François Duhourcau

François DuhourcauOkzitaniera normalizatuan Duhorcau; horc=baso. Ikus Miquèu Grosclaude, Dictionnaire étymologique des noms de famille gascons, Radio País, 1992, Paue. (Baiona, 1883ko otsailaren 25a - Baiona, 1951ko martxoaren 3a) Euskal Herriko frantsesezko idazle eta historialaria izan zen. 1925ean Frantses Akademiaren Eleberri Sari Nagusia irabazi zuen.

 Biografia 
Haurtzaroa Bigorra eta Bearnoan pasatu zuen. Saint-Cyr eskola militarrean ikasi zuen. Alemaniarren okupazioaren garaian L'Illustration aldizkarian kolaboratu zuen; 1942an Les Petits chevaux landais des Barthes de l’Adour artikulua argitaratu zuen Léon Faureten marrazkiekinL'Illustration aldizkariaren webgunea..

Urte luzez Frantziako Idazle Gudarien ElkartearenFrantsesez Association des écrivains combattants. presidenteordea izan zen.

Maryse Ducazau bere emaztea ere idazle gisa ezaguna da, Claude Socorri ezizenarekinClaude Socorriren lan batzuen erreferentzia, ezizena dela azalduz.Baiona (biografia) atala Auñamendi Eusko Entziklopedian, non Claude Socorri ezizena Duhourcauri egokitzen zaion, okerra izan arren..

 Lanak 
 Eleberri eta saiakerak 
 Juvenilia, 1912
 La Révolte des morts, 1920
 Un homme à la mer, Maurice Barrèsen sar-hitza, 1921
 La Rose de Jéricho, 1924
 L'Enfant de la victoire, 1925, Frantses Akademiaren Eleberri Sari Nagusia
 La Demi-Morte, 1925
 Grappes de Jurançon et d'Irouléguy, 1927
 La Voix intérieure de Maurice Barrès, d'après ses cahiers, 1929
 Le Roman de Roncevaux, 1932
 Les Trois B : Basquie, Béarn, Bigorre, Francis Jammesen sar-hitza, 1937 ; 1994
 Pays basque et Côte d'argent, 1944

 Biografiak 
 La Mère de Napoléon, Letizia Bonaparte, 1933
 Une sainte de la Légende dorée. Sainte Bernadette de Lourdes, 1933
 Le Saint des temps de misère. François d'Assise, 1936
 Bonaparte peint par lui-même, Charles Augustin Sainte-Beuveren sar-hitza, 1937
 Jeanne d'Arc, ou le Miracle français, 1939
 Henri IV, libérateur et restaurateur de la France, 1941
 Jésus-Christ, 1946

 Euskal Herriaz 
Bere liburu batzuen izenburuetan sumatzen den bezala, Duhourcau zenbait lanetan Euskal Herriaz aritu zen. Bestelako testu batzuk ere dedikatu zizkion, adibidez 1936ko irailaren 9ko La Gazette de Bayonne, du Pays basque et des Landes aldizkarian La tragédie basque tituluarekin Espainiako Gerra Zibilak Euskal Herrian eragin zituen ondorioez idatzitakoa. Bere iritzia katolikoek Francoren altxamenduarekin bat egin behar zutela uste zuen sentsibilitatearen aldekoa zen, errepublikaren aldekoak "(abertzale) katoliko sutsuen" eta "apaiz-sarraskigileen" arteko batasuna zirelakoanRepública y Guerra en Euskadi: Imágenes y representaciones del pueblo vasco en la prensa francesa, Jesús Alonso, Euskosare; ikus 32. eta 36. oharrak..

Pierre Lotiren Pays Basque: recueil d'impressions sur l'Euskalleria (Paris, Calmann-Lévy, 1930) bilduma osatu zuten idazkien hautatzailea izan zen eta argitalpenaren aurkezpena idatzi zuenOpen Library..

 Erreferentziak 

 Ikus, gainera 
 Maryse Ducazau
 Frantses Akademia
 Pierre Loti

Kategoria:Baionarrak
Kategoria:Lapurdiko idazleak
Kategoria:Frantsesezko idazleak
Kategoria:Euskal Herriko frantsesezko eleberrigileak
Kategoria:Euskal Herriko historialariak
Kategoria:Baionan hildakoak